
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1701 

19 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εξαιρούμενοι από τις προσκλήσεις για κατάταξη στις 


Ένοπλες Δυνάμεις έφεδροι. 1 

Ωράριο τροφοδοσίας Καταστημάτων (δυΡΕΒ ΜΑΒ- 
ΚΕΤ3) και των Υπεραγορών Λιανικού Εμπορίου 
(πολυκαταστήματα,αλυσίδες καταστημάτων)". 2 


Τροποποίηση της Δ16γ/365/4/487/18.10.2001/Γ/ από¬ 
φασης του Υφυπουργού Περιβάλλοντος, Χωροτα¬ 
ξίας και Δημοσίων Έργων "Ορισμός μελών Πειθαρ¬ 
χικών Συμβουλίων του ΤΕΕ. 3 

Σύσταση επιτροπής ενδιάμεσου ελέγχου και παραλα¬ 
βής έργου "ΤΕΧΝΟΜΑΘΕΙΑ (Πρόγραμμα για την 
γνωριμία και την ενασχόληση των μαθητών της 
Δευτεροβάθμιας εκπαίδευσης με τις νέες Τεχνολο¬ 
γίες και τον Τεχνολογικό πολιτισμό) στο Επιχειρη¬ 
σιακό Πρόγραμμα "Ανταγωνιστικότητα" (ΕΠΑΝ), 
Μέτρο 4.4.3 . 4 

Σύσταση επιτροπής ενδιάμεσου ελέγχου και παραλα¬ 
βής προτάσεων του έργου "Υποστήριξη ερευνητι¬ 
κών Μονάδων για την προτυποποίηση καιτηνεμπο- 
ρική εκμετάλλευση ερευνητικών αποτελεσμάτων. 
Εντοπισμός και αξιοποίηση ερευνητικών αποτελε¬ 
σμάτων με δημιουργία νέων επιχειρήσεων (ερίπ- 
οίί)-ΦΑΣΗ Β. Εκκίνηση της επένδυσης" στο πλαίσιο 
του Μέτρου 4.1 του Επιχειρησιακού Προγράμμα¬ 


τος "Ανταγωνιστικότητα" (ΕΠΑΝ) του Γ'ΚΠΣ. 5 

Οριστική παραχώρηση των προσωρινώς παραχωρη- 
θέντων κρατικών οικημάτων. 6 

Αναγνώριση Νοσοκομειακής Μονάδας ως κατάλλη¬ 
λης για άσκηση των γιατρών. 7 

Χαρακτηρισμός ναυαγίων ως πολιτιστικών αγαθών... 8 


ΑΠΟΦΑΣΕΙ Σ 

Αριθ. Φ.429.1/39/108162/Σ. 1643 (■)) 

Εξαιρούμενοι από τις προσκλήσεις για κατάταξη στις 
Ένοπλες Δυνάμεις έφεδροι. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 16 Ν. 1763 /88 "Στρατολογίατων Ελλήνων" 
(ΦΕΚ 57 Α'), όπως ισχύει σήμερα. 

β. Το άρθρο 10 παρ. 8 υποπαρ. δ της Φ. 429.1/157/ 
340105/Σ.3990/8 Σεπ 88 απόφ ΥΦΕΘΑ όπως ισχύει σήμερα 
μετά την αντικατάσταση του από το άρθρο 1 της Φ. 
423/2/396177/Σ. 443/7 Απρ. 99 απόφ. ΥΦΕΘΑ (ΦΕΚ 998 Β'). 

γ. Την 29492/31.10.2001 κοινή απόφαση του πρωθυ¬ 
πουργού και του Υπουργού Εθνικής άμυνας " Ανάθεση 
αρμοδιοτήτων Υπουργού Ενικής Άμυνας στον Υφυπουρ¬ 
γό Εθνικής Άμυνας" (ΦΕΚ 1483, τ.Β'). 

δ. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού σύμφωνα με το άρθρο 29 Α παρ.2 του Ν. 
1558/1985 (ΦΕΚΑ' 137), που προστέθηκε με το άρθρο 27 
του Ν. 2081/1992 (ΦΕΚΑ' 154) καιαντικαταστάθηκεαπό 
το άρθρο 1 παρ.2 εδ.ατού Ν.2496/1997 (ΦΕΚΑ'38). 

ε. Σχετική πρόταση του Αρχηγού του Γενικού Επιτελεί¬ 
ου Εθνικής Άμυνας ( Φ.423/ 5/30 Σεπ 2003), αποφασί¬ 
ζουμε: 

Άρθρο 1 

Τ ο άρθρο 10 παρ. 8 υποπαρ. δ της Φ. 429.1/157/340105/ 
Σ.3990/8 Σεπ 88 απόφ ΥΦΕΘΑ όπως ισχύει σήμερα μετά 
την αντικατάσταση του από το άρθρο 1 της Φ. 423/2/ 
396177/Σ. 443/7 Απρ. 99 απόφ. ΥΦΕΘΑ (ΦΕΚ998 Β’), αντι¬ 
καθίσταται ως ακολούθως: 

"Όσοι έφεδροι έχουν προσκληθεί και καταταγεί σε 
άσκηση εφεδρείας η για μετεκπαίδευση κατά το προη¬ 
γούμενο ημερολογιακό έτος, μόνο εφόσον καλούνται σε 
άσκηση εφεδρείας η μετεκπαίδευση". 

Άρθρο 2 

Η απόφαση να δημοσιευθεί στην Εφημερίδα της Κυ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


βερνήσεως και να αρχίσει να ισχύει από τη δημοσίευση 
της. 

Αθήνα, 31 Οκτωβρίου 2003 

Ο ΥΠΟΥΡΓΟΣ 

ΓΙΑΝ. ΠΑΠΑΝΤΩΝΙΟΥ 
-♦- 

Αριθ. 44599 (2) 

Ωράριο τροφοδοσίας Καταστημάτων (3υΡΕΗ ΜΑΒ- 
ΚΕΤ3) και των Υπεραγορών Λιανικού Εμπορίου (πολυ¬ 
καταστήματα, αλυσίδες καταστημάτων)". 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. -Τις διατάξεις του άρθρου 2 του Ν. 1327/1983 "Κύρω¬ 
ση και συμπλήρωση της από 18 Ιουνίου 1982 πράξεως 
Νομοθετικού Περιεχομένου "Αντιμετώπιση έκτακτων 
επεισοδίων ρύπανσης του περιβάλλοντος και ρύθμιση 
συναφών θεμάτων" (Α’21). 

2. -Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (ΑΊ37) που προστέ¬ 
θηκε με το άρθρο 27 του Ν. 2081/1992 (Α’ 154) και τροπο¬ 
ποιήθηκε μετηνπαρ. 2α του άρθρου 1 του Ν. 2469/1997 
(Α'38). 

3. -Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας καιΔημοσίων 
Έργων "Ανάθεση αρμοδιοτήτων της Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων" (Β' 1484). 

4. - Την 7004/3/36 από 17.6.2003 απόφαση του Πρωθυ¬ 
πουργού και του Υπουργού Δημόσιας Τάξης "Ανάθεση 
αρμοδιοτήτων στον Υφυπουργό Δημόσιας Τάξης Παντε¬ 
λή Τσερτικίδη (Β'999). 

5. - Το γεγονός ότι από τη μελέτη των μετρητικών στοι¬ 
χείων της ατμοσφαιρικής ρύπανσης της Αθήνας,έχει 
αποδειχθεί ότι τις ώρες κυκλοφοριακής αιχμής παρου¬ 
σιάζεται αιχμή στις τιμές της ατμοσφαιρικής ρύπανσης 
και ιδιαίτερα όσον αφορά ρύπους, στο σχηματισμό των 
οποίων,σημαντικά συμμετέχει η κυκλοφορία των οχημά¬ 
των. 

6. -Το γεγονός ότι η μείωση της αιχμήςτης κυκλοφορίας 
θα έχει θετικό αποτέλεσμα στη μείωση της αιχμής της ρύ¬ 
πανσης. 

7. - Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη εις βάρος του 
κρατικού προϋπολογισμού, αποφασίζουμε: 

1. α) Απαγορεύεται η τροφοδοσία των 3υΡΕΒ ΜΑΒ- 
ΚΕΤ3 και των Υπεραγορών Λιανικού Εμπορίου (πολυκα¬ 
ταστήματα,αλυσίδες καταστημάτων) στο κέντρο της πό¬ 
λης της Αθήνας (εντός του εσωτερικού δακτυλίου) από 1 
Οκτωβρίου 2003 και μέχρι τις 31 Μαϊου 2004 κατά τις 
ώρες 7:00 έως 10:30,με φορτηγά αυτοκίνητα ωφέλιμου 
φορτίου άνω του 1,5 τόννου. 

β) Οι διατάξεις του προηγουμένου εδαφίου ισχύουν 
και: 

ι. Για τις περιμετρικές οδούς του εσωτερικού δακτυ¬ 
λίου: 

- Πανέρμου 


- Πατησίων, Αριστοτέλους, Γ’ Σεπτεμβρίου, Αχαρνών, 
Λιοσίων, Κυψέλης, Λένόρμαν, Γαλατσίου (Αθήνα). 

- Φιλολάου (Παγκράτι). 

- Φορμίωνος (από Ριζάρη μέχρι Καραολή και Δημη- 
τρίου) (Παγκράτι-Βύρωνα). 

-Υμηττού (από Βρυαξίδος μέχρι Χίου) (Παγκράτι). 

- Γ. Παπανδρέου (από Παπάγου μέχρι τη συμβολή της 
με Κοκκινοπούλου) (Ζωγράφου). 

- Ούλοφ Πάλμε (Ιλίσια). 

- Στην Ιερά Οδό (από Κηφισσού έως Θηβών) (Αιγάλεω). 

- Στην Θηβών (από λόφο Αξιωματικών έως Ιερά Οδό) (Αι¬ 
γάλεω) . 

- Λ. Βουλιαγμένης. 

- Αγ. Δημητρίου-Στριγγάρι (ευρύτερη περιοχή Πλατεί¬ 
ας Καλογήρων). 

- Ελ. Βενιζέλου (Θησέως)-Δημοσθένους-Σιβιτανίδου- 
Δαβάκη (περιοχή Καλλιθέας). 

- Ελ. Βενιζέλου-Αρτάκης-Μάχης-Αναλάτου-Ομήρου- 
25ης Μαρτίου και 2ας Μαίου (πλατεία Ν. Σμύρνης) (πε¬ 
ριοχή Ν. Σμύρνης). 

- Αχιλλέως-Αμφιθέας-Αγ. Βαρβάρας (περιοχή Π. Φα¬ 
λήρου). 

- Λαγουμιτζή - Δημητρακοπούλου - Βείκου - Πειραιώς 
(περιοχή Αθηνών). 

ιι. Γιατη Λεωφόρο Μεσογείων 

2. Από τις απαγορεύσεις του εδαφίου (α’) της προηγού¬ 
μενης παραγράφου εξαιρείται η τροφοδοσία καταστημά¬ 
των νωπών αλιευμάτων Βαρβακείου αγοράς. 

3. Γ ια την τροφοδοσία των καταστημάτων, που βρί¬ 
σκονται στο Εμπορικό Τρίγωνο της Αθήνας εφαρμόζονται 
οι διατάξεις της κοινής υπουργικής απόφασης ΔΜΕΟ/στ/ 
οικ./1190/1995 (Β 252/4.4.1995), όπως αυτή ισχύει. 

4. Στους παραβάτες των παραπάνω διατάξεων επιβάλ¬ 
λονται οι ποινές της παραγράφου 8 του άρθρου 52 του 
Ν.2696/1999 "Κ.Ο.Κ." (Α 57). 

Η απόφαση αυτή να δημοσιευθεί στην Εφημερίδα της 
Κυ βερνήσεως. 


Αθήνα 12 Νοεμβρίου 2003 

οι ΥΠΟΥΡΓΟΙ 

ΥΦ. ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

Α. ΤΣΟΧΑΤΖΟΠΟΥΛΟΣ ΡΟΔΟΥΛΑ ΖΗΣΗ 


ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Δ. ΡΕΠΠΑΣ 


ΥΦΥΠ. ΔΗΜΟΣΙΑΣ ΤΑΞΗΣ 

Π. ΤΣΕΡΤΙΚΙΔΗΣ 


-♦- 

Αριθ. Δ16γ/443/13/429/ΑΦ (3) 

Τροποποίηση της Δ16γ/365/4/487/18.10.2001/Γ/ απόφα¬ 
σης του Υφυπουργού Περιβάλλοντος, Χωροταξίας και 
Δημοσίων Έργων "Ορισμός μελών Πειθαρχικών Συμ¬ 
βουλίων του ΤΕΕ. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη : 

1. Τις διατάξεις του άρθρου 29 του Π.Δ. 27-11/ 
14.12.1926 όπως αντικαταστάθηκαν με το άρθρο 19 του 
Ν. 1486/84 "Τροποποίηση διατάξεωντου ΤΕΕ". 

2. Τις διατάξεις του άρθρου 32 του Π.Δ/τος 27- 
11/14.12.1926 όπως αντικαταστάθηκαν με το άρθρο 1 του 
Ν.Δ. 783/70 "Περί τροποποιήσεως και συμπληρώσεως 
της υπό του ΤΕΕ τηρούμενης πειθαρχικής διαδικασίας". 

3. Το 1330/03 έγγραφο του ΤΕΕ- Τμήμα Δυτικής Ελλάδας. 

4. Το 25204/7,10.2003 έγγραφο του ΤΕΕ. 

5. Το γεγονός ότι: α) από τις διατάξεις της απόφασης 
αυτής για την αποζημίωση των μελών των Πειθαρχικών 
Συμβουλίων προκαλείται δαπάνη σε βάρος του προϋπο¬ 
λογισμού του ΤΕΕ ύψους 6.000.000 δρχ. για το τρέχον 
έτος και ιδίου ύψους περίπου για τα επόμενα οικονομικά 
έτη και β) έχει εγγράφει πίστωση ύψους 12.321.000 δρχ. 
στον ΚΑΕ 0264 του προϋπολογισμού του ΤΕΕ οικ. έτους 
2001 . 

6. Τις διατάξειςτου άρθρ. 13του Ν. 2690/99 "Κύρωση Κώδι¬ 
κα Διοικητικής Διαδικασίας και άλλες διατάξεις (ΦΕΚ 45 Α’)". 

7. Το γεγονός ότι το τακτικό μέλος: α) του Πειθαρχικού 
Συμβουλίου της Αθήνας Τζινιέρης Βασίλειος, Δ/ντής 
Δ/νσης Ηλεκτρομηχανολογικών Εφαρμογών και Μηχανι¬ 
κού Εξοπλισμού (Δ13) συνταξιοδοτήθηκε στις 17.9.2003 
(ΦΕΚ225/τ. Γ/23.9.2003) και β) του Πειθαρχικού Συμβου¬ 
λίου του Τμήματος Δυτικής Ελλάδος Μαλλιώρης Σπυρί¬ 
δων του Αλεξ. Τοπ. Μηχ/κός, Προϊστάμενος Τμ. Κατασκ. 
Έργων ΕΥΔΕ-ΠΑΘΕΤμ. Πατρών συνταξιοδοτήθηκε (ημε- 
ρομ. Παραίτησης 15.11.2002 (ΦΕΚ269/Τ.Γ/29.11.2002). 

8. Την Δ16γ/365/4/487/Γ/18.10.2001 απόφαση "Ορι¬ 
σμός μελών Πειθαρχικών Συμβουλίωντου ΤΕΕ", όπως αυ¬ 
τή τροποποιήθηκε με την αριθμ.Δ16γ/014/130/Γ/1.4.2003 
όμοια της, αποφασίζουμε: 

Τροποποιούμε την Δ16γ/365/4/487/Γ/18.10. 2001 από¬ 
φαση "Ορισμός μελών Πειθαρχικών Συμβουλίων του 
ΤΕΕ 11 , ως εξής: 

Ορίζουμε: 

Γιατο Πειθαρχικό Συμβούλιο Αθήνας, 
α) ως τακτικό μέλος την Αναστασία Ούτα, κλάδου ΠΕ 
Αρχ. Μηχ., Τμηματάρχη στη Δ/νση Κτιριακών Έργων σε 
αντικατάσταση του Βασιλείου Τζινιέρη 
β) ως αναπληρωματικό μέλος τον Νικόλαο Μάρκου, 
κλάδου ΠΕ Αρχ. Μηχ., στην ΥΑΣ, σε αντικατάσταση της 
Αναστασίας Ούτα. 

Γ ιατο Πειθαρχικό Συμβούλιο Δυτικής Ελλάδος, 
α) ως τακτικό μέλος τον Ευστάθιο Τσούνη , κλάδου ΠΕ 
Αγρ.Τοπ., στην ΕΥΔΕ ΠΑΘΕ ΤΚΕ Πάτρας, σε αντικατά¬ 
σταση του Σπυρ. Μαλλιώρη 
β) ως αναπληρωματικό μέλος τον Νικόλαο Παπαδό- 
γιαννη , κλάδου Π Ε Πολ.Μηχ., στην ΕΥΔΕ ΠΑΘΕ ΤΚΕ Πά¬ 
τρας , σε αντικατάσταση του Ευστάθιου Τσούνη. 

Κατά τα λοιπά ισχύει η Δ16γ/365/4/487/Γ/18.10.2001 από¬ 
φαση, όπως αυτή τροποποιήθηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 2003 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 14592 (4) 

Σύσταση επιτροπής ενδιάμεσου ελέγχου και παραλαβής 
έργου "ΤΕΧΝΟΜΑΘΕΙΑ (Πρόγραμμα για την γνωριμία 
και την ενασχόληση των μαθητών της Δευτεροβάθ¬ 
μιας εκπαίδευσης με τις νέες Τεχνολογίες και τον Τε¬ 
χνολογικό πολιτισμό) στο Επιχειρησιακό Πρόγραμμα 
"Ανταγωνιστικότητα" (ΕΠΑΝ), Μέτρο 4.4.3 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη, 

1. Το άρθρο 24 του Ν.1558/85 "Κυβέρνηση και Κυβερ¬ 
νητικά Όργανα". 


2. Τα άρθρα 3 § 4 και 5 § 6 και 11 του Ν.1514/85 "Ανά¬ 
πτυξη επιστημονικής και τεχνολογικής έρευνας" 

3. Το Ν. 1256/82 "Για την πολυθεσία, την πολυαπασχό- 
ληση και την καθιέρωση ανωτάτου ορίου απολαβών από 
το Δημόσιο Τομέα καθώς και για το Ελεγκτικό Συνέδριο, 
το Νομικό Συμβούλιο του Κράτους και άλλες διατάξεις", 
όπως τροποποιήθηκε με το άρθρο 33 του Ν.1326/83 και 
αντικαταστάθηκε με το άρθρο 4 του Ν. 2303/95. 

4. Το Ν. 2470/97 "Αναμόρφωση μισθολογίου προσωπι¬ 
κού της Δημόσιας Διοίκησης και άλλες συναφείς διατά¬ 
ξεις". 

5. Τα άρθρα 4 και 12 του Ν. 2860/2000 "Διαχείριση, πα¬ 
ρακολούθηση και έλεγχος του Κοινοτικού Πλαισίου Στή¬ 
ριξης και άλλες διατάξεις". 

6. του Ν.1514/85 (ΦΕΚ 13/Α/8.2.85) "Ανάπτυξη της Επι¬ 
στημονικής και Τεχνολογικής Έρευνας". 

7. Το Ν.2919/2001 "Σύνδεση Ερευνας και Τεχνολογίας 
με την παραγωγή και άλλες διατάξεις". 

8. Το άρθρο 7§1 του Ν.1943/91 "Εκσυγχρονισμός της 
οργάνωσης και λειτουργίας της δημόσιας διοίκησης, 
αναβάθμιση του προσωπικού της και άλλες συναφείς δια¬ 
τάξεις". 

9. Το Π .Δ. 27/29.1.1996 (ΦΕΚ 19/Α/1996) "Συγχώνευση 
των Υπουργείων Τουρισμού, Βιομηχανίας Ενέργειας και 
Τεχνολογίας και Εμπορίου, στο Υπουργείο Ανάπτυξης". 

10. Το Π.Δ. 4/2000 "Εκτέλεση ενεργειών τεχνικής βοή- 
θειας-στήριξης και διαχείριση των αντίστοιχων πόρων" 
καθώς και την 60630/ΕΎΣ 5671/16.9.2003 εγκύκλιο του 
Υπουργείου Οικονομίας και Οικονομικών "εξειδίκευση 
της εφαρμογής του Π.Δ. 4/2002 "εκτέλεση ενεργειών τε¬ 
χνικής βοήθειας - στήριξης και διαχείριση των αντίστοι¬ 
χων πόρων". 

11. Την 10561/16.10.96 Απόφαση του Υπουργού Ανά¬ 
πτυξης (ΦΕΚ 1012/Β/5.11.96) "Μεταβίβαση στον Γενικό 
Γραμματέα Ερευνας και Τεχνολογίας, στους Προϊσταμέ¬ 
νους Δ/νσεων και λοιπούς Προϊσταμένους υπηρεσιακών 
μονάδωντης ΓΓΕΤτου Υπουργείου Ανάπτυξηςτου δικαι¬ 
ώματος να υπογράφουν "Με εντολή Υπουργού". 

12. Την Ε0133 ΤΡΟΠ.1/17.6.2003 απόφαση του Υφυ¬ 
πουργού Εθνικής Οικονομίας και Οικονομικών για ένταξη 
έργων στο Πρόγραμμα Δημοσίων Επενδύσεων 2003 ΣΑΕ 
013/3. 

13. Την 3405/12.6.2003 απόφαση "Μεταβίβαση αρμο¬ 
διότητας ανάθεσης ενεργειών Τεχνικής Βοήθειας στην 
Γ ενική Γ ραμματεία Ερευνας και Τεχνολογίας". 

14. Την έγκριση του Επιχειρησιακού Προγράμματος 
"Ανταγωνιστικότητα" (ΕΠΑΝ) από την επιτροπή της Ευ¬ 
ρωπαϊκής Ένωσης με την απόφαση Θ (2001) 550/ 
14.3.2001. 

15. Την συλλογική απόφαση έργου 013/3, Κ.Α. 
2003ΣΕ01330010 "Δαπάνες Τεχνικής Βοήθειας Στήριξης 
της ΓΓΕΤ για την Υποστήριξη της Υλοποίησης του ΕΠΑΝ" 
του Π.Δ.Ε. της ΓΓΕΤ /Υπ. Ανάπτυξης. 

16. Την 4489/Β 1/4.4.3/1465/23.09.2002 απόφαση της 
ΕΥΔτου ΕΠΑΝ για ένταξη της Πράξης ΤΕΧΝΟΜΑΘΕΙΑ III 
στο ΕΠΑΝ. 

17. Την με Α.Π. 7300/Β1/4.4.3.2/5126/9.9.2003 απόφα¬ 
ση της ΕΥΔτου ΕΠΑΝ για ένταξη της Πράξης ΤΕΧΝΟΜΑ- 
ΘΕΙΑIV στο ΕΠΑΝ. 

18. Την ανάγκη ενδιάμεσου ελέγχου και παραλαβής του 
έργου "Τεχνομάθεια III και IV", αποφασίζουμε: 

Συνιστάται στην Γ ενική Γ ραμματεία Ερευνας και Τεχνο- 

λογίας Επιτροπή, ενδιάμεσου ελέγχου και παραλαβής 
του έργου "ΤΕΧΝΟΜΑΘΕΙΑIII και IV 11 (Πρόγραμμα για την 
γνωριμία και την ενασχόληση των μαθητών της Δευτερο¬ 
βάθμιας εκπαίδευσης με τις νέες Τεχνολογίες και τον Τε¬ 
χνολογικό πολιτισμό) στο Επιχειρησιακό Πρόγραμμα 
"Ανταγωνιστικότητα" (ΕΠΑΝ), Μέτρο 4.4.3. 

Η Επιτροπή συγκροτείται με απόφαση του Γενικού 
Γραμματέα Ερευνας και Τεχνολογίας από τρία (3) μέλη 
προερχόμενα από τους υπό οιοδήποτε καθεστώς απα¬ 
σχόλησης υπηρετούντες στη ΓΓΕΤ. Η Επιτροπή ελέγχει 
την ομαλή εξέλιξη του έργου από πλευράς φυσικού και οι¬ 
κονομικού αντικειμένου και την υλοποίηση του σύμφωνα 
με τον Οδηγό Εφαρμογής και την απόφαση χρηματοδό¬ 
τησης του έργου. Επίσης παραλαμβάνουν και ελέγχουν 
τα παραδοτέα του έργου. Ο προαναφερόμενος έλεγχος 
πραγματοποιείται είτε από τεχνικές και οικονομικές εκθέ¬ 
σεις που υποβάλλονται στη ΓΓΕΤ, είτε από επιτόπου επι¬ 
σκέψεις στους χώρους υλοποίησης του έργου. Για κάθε 
έλεγχο συντάσσεται εισήγηση-έκθεση. 

Η Επιτροπή λειτουργεί εκτός ωραρίου εργασίας. 

Οι αμοιβές των μελών των Επιτροπών, τα έξοδα μετακί¬ 
νησης και διαμονής των θα καθορισθούν με κοινή απόφα¬ 
ση των αρμοδίων Υπουργών. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 7 Νοεμβρίου 2003 
Με εντολή Υπουργού 

Ο Γ ενικός Γ ραμματέας Έρευνας και Τεχνολογίας 
Δ. ΔΕΝΙΟΖΟΣ 

-♦- 

Αριθ. 14593 (5) 

Σύσταση επιτροπής ενδιάμεσου ελέγχου και παραλαβής 
προτάσεων του έργου "Υποστήριξη ερευνητικών Μο¬ 
νάδων για την προτυποποίηση και την εμπορική εκμε¬ 
τάλλευση ερευνητικών αποτελεσμάτων. Εντοπισμός 
και αξιοποίηση ερευνητικών αποτελεσμάτων με δημι¬ 
ουργία νέων επιχειρήσεων (ερίη-οίβ-ΦΑΣΗ Β. Εκκίνη¬ 
ση της επένδυσης" στο πλαίσιο του Μέτρου 4.1 του 
Επιχειρησιακού Προγράμματος "Ανταγωνιστικότητα" 
(ΕΠΑΝ) του Γ'ΚΠΣ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το άρθρο 24 του Ν. 1558/85 "Κυβέρνηση και Κυβερ¬ 
νητικά Όργανα". 

2. Τα άρθρα 3§4 και5§6 και 11 του Ν. 1514/85 "Ανάπτυ¬ 
ξη επιστημονικής και τεχνολογικής έρευνας". 

3. Το Ν. 1256/82 "Για την πολυθεσία, την πολυαπασχό- 
ληση και την καθιέρωση ανωτάτου ορίου απολαβών από 
το Δημόσιο Τομέα καθώς και για το Ελεγκτικό Συνέδριο, 
το Νομικό Συμβούλιο του Κράτους και άλλες διατάξεις", 
όπως τροποποιήθηκε με το άρθρο 33 του Ν. 1326/83 και 
αντικαταστάθηκε με το άρθρο 4 του Ν. 2303/95. 

4. Το Ν.2470/97 "Αναμόρφωση μισθολογίου προσωπι¬ 
κού της Δημόσιας Διοίκησης και άλλες συναφείς διατά¬ 
ξεις". 

5. Τα άρθρα 4 και 12 του Ν. 2860/2000 "Διαχείριση, πα¬ 
ρακολούθηση και έλεγχος του Κοινοτικού Πλαισίου Στή¬ 
ριξης και άλλες διατάξεις". 


6. Τον Ν. 2741/99 (ΦΕΚ 199 Α/28.9.99) άρθρο 23. παρ.3 
όπως αντικαταστάθηκε από τον Ν. 2843/2000 περί "Εκ¬ 
συγχρονισμού και Χρηματιστηριακών συναλλαγών, εισα¬ 
γωγή εταιρειών επενδύσεων στη ποντοπορα ναυτιλία, 
στο Χρηματιστήριο Αξιών Αθηνών και άλλες διατάξεις, 
άρθρο 34. 

7. Το Ν.2919/2001 "Σύνδεση Ερευνας και Τεχνολογίας 
με την παραγωγή και άλλες διατάξεις". 

8. Το άρθρο 7§1 του Ν.1943/91 "Εκσυγχρονισμός της 
οργάνωσης και λειτουργίας της δημόσιας διοίκησης, 
αναβάθμιση του προσωπικού της και άλλες συναφείς δια¬ 
τάξεις". 

9. Το Π.Δ. 17/30.1.01 (ΦΕΚ 14/Α/30.1.2001) "Για τη χρη¬ 
ματοδοτική στήριξη νέων επιχειρήσεων ένταξης γνώσης- 
τεχνοβλαστών (3ΡΙΝ-ΟΡΡ). 

10. Το Π.Δ. 27/29.1.1996 (ΦΕΚ 19/Α/1996) "Συγχώνευ¬ 
ση των Υπουργείων Τουρισμού, Βιομηχανίας Ενέργειας 
και Τεχνολογίας και Εμπορίου, στο Υπουργείο Ανάπτυ¬ 
ξης". 

11. Το Π.Δ. 4/2000 "Εκτέλεση ενεργειών τεχνικής βοή- 
θειας-στήριξης και διαχείριση των αντίστοιχων πόρων" 
καθώς και την 60630/ΕΎΣ 5671/16.9.2003 εγκύκλιο του 
Υπουργείου Οικονομίας και Οικονομικών "εξειδίκευση 
της εφαρμογής του Π.Δ. 4/2002 "εκτέλεση ενεργειών τε¬ 
χνικής βοήθειας - στήριξης και διαχείριση των αντίστοι¬ 
χων πόρων". 

12. Την 10561/16.10.96 Απόφαση του Υπουργού Ανά¬ 
πτυξης (ΦΕΚ 1012/Β/5.11.96) "Μεταβίβαση στον Γενικό 
Γραμματέα Ερευνας και Τεχνολογίας, στους Προϊσταμέ¬ 
νους Δ/νσεων και λοιπούς Προϊσταμένους υπηρεσιακών 
μονάδων της ΓΓΕΤ του Υπουργείου Ανάπτυξης του δικαι¬ 
ώματος να υπογράφουν "Με εντολή Υπουργού". 

13. Την Ε0133 ΤΡΟΠ.1/17.6.2003 απόφαση του Υφυ¬ 
πουργού Εθνικής Οικονομίας και Οικονομικών για ένταξη 
έργων στο Πρόγραμμα Δημοσίων Επενδύσεων 2003 ΣΑΕ 
013/3. 

14. Την 3405/12.6.2003 απόφαση "Μεταβίβαση αρμο¬ 
διότητας ανάθεσης ενεργειών Τεχνικής Βοήθειας στην 
Γ ενική Γ ραμματεία Ερευνας και Τεχνολογίας". 

15. Την έγκριση του Επιχειρησιακού Προγράμματος 
"Ανταγωνιστικότητα" (ΕΠΑΝ) από την επιτροπή της Ευ¬ 
ρωπαϊκής Ένωσης με την απόφαση Ο (2001) 550/ 
14.3.2001. 

16. Την συλλογική απόφαση έργου 013/3, Κ.Α. 
2003ΣΕ01330010 "Δαπάνες Τεχνικής Βοήθειας Στήριξης 
της ΓΓΕΤ για την Υποστήριξη της Υλοποίησης του ΕΠΑΝ" 
του Π.Δ.Ε. της ΓΓΕΤ /Υπ. Ανάπτυξης. 

17. Την 6248/Β1/4.4.1/4682/30.7.2003 απόφασης της 
ΕΥΔ ΕΠΑΝ ένταξηςτης πράξης "Υποστήριξη ερευνητικών 
Μονάδων για την προτυποποίηση και την εμπορική εκμε¬ 
τάλλευση ερευνητικών αποτελεσμάτων. Εντοπισμός και 
αξιοποίηση ερευνητικών αποτελεσμάτων με δημιουργία 
νέων επιχειρήσεων (ερίη-οίί)-ΦΑΣΗ Β. Εκκίνηση της επέν¬ 
δυσης ", Μέτρο 4.1. 

18. Την 11296/ΕΦΑ 2829/9.9.2003 απόφασης εκτέλε¬ 
σης έργου, με τίτλο πράξης "Υποστήριξη ερευνητικών 
Μονάδων για την προτυποποίηση και την εμπορική εκμε¬ 
τάλλευση ερευνητικών αποτελεσμάτων. Εντοπισμός και 
αξιοποίηση ερευνητικών αποτελεσμάτων με δημιουργία 
νέων επιχειρήσεων (ερίπ-οίβ-ΦΑΣΗ Β. Εκκίνηση της επέν¬ 
δυσης" στο πλαίσιο του Μέτρου 4.1 του ΕΠΑΝ. 

19. Την Προκήρυξη και τον Οδηγό Εφαρμογής του έρ¬ 
γου "Υποστήριξη ερευνητικών Μονάδων για την προτυ¬ 
ποποίηση και την εμπορική εκμετάλλευση ερευνητικών 
αποτελεσμάτων. Εντοπισμός και αξιοποίηση ερευνητι¬ 
κών αποτελεσμάτων με δημιουργία νέων επιχειρήσεων 
(ερίη-οίή-ΦΑΣΗ Β. Εκκίνηση της επένδυσης"στο πλαίσιο 
του Μέτρου 4.1 του ΕΠΑΝ. 

20. Την ανάγκη ενδιάμεσου ελέγχου και παραλαβής των 
έργων που έχουν ενταχθεί στο ΠΡΑΞΕ Β, αποφασίζουμε: 

Συνιστάται στην Γενική Γραμματεία Ερευνας και Τεχνο¬ 
λογίας Επιτροπή, ενδιάμεσου ελέγχου και παραλαβής 
των προτάσεων που υποβάλλονται στο πλαίσιο του έργου 
"Υποστήριξη ερευνητικών Μονάδων για την προτυποποί¬ 
ηση και την εμπορική εκμετάλλευση ερευνητικών αποτε¬ 
λεσμάτων. Εντοπισμός και αξιοποίηση ερευνητικών απο¬ 
τελεσμάτων με δημιουργία νέων επιχειρήσεων (ερίπ-οίί)- 
ΦΑΣΗ Β. Εκκίνηση της επένδυσης " στο πλαίσιο του 
Μέτρου 4.1 του ΕΠΑΝ. 

Η Επιτροπή συγκροτείται με απόφαση του Γενικού 
Γραμματέα Ερευνας και Τεχνολογίας από τρία (3) μέλη 
προερχόμενα από τους υπό οιοδήποτε καθεστώς απα¬ 
σχόλησης υπηρετούντες στη ΓΓΕΤ ή εμπειρογνώμονες 
από το διδακτικό προσωπικό των ΑΕΙ, ΤΕΙ, Ερευνητές 
των ερευνητικών φορέων με πείρα σε εταιρείες τεχνο¬ 
βλαστούς και στελέχη του ευρύτερου επιχειρηματικού 
ή/και χρηματοπιστωτικού τομέα, από την Ελλάδα ή/και 
το εξωτερικό. Οι αξιολογητές, ελέγχουν την ομαλή εξέ¬ 
λιξη του υποέργου από πλευράς φυσικού και οικονομι¬ 
κού αντικειμένου και την υλοποίηση του σύμφωνα με την 
απόφαση χρηματοδότησης του έργου και την σχετική 
Σύμβαση ανάθεσης. Επίσης παραλαμβάνουν και ελέγ- 
χουντατελικάπαραδοτέατου υποέργου σύμφωνα μετά 
προβλεπόμενα απο τον Οδηγό εφαρμογής, την Απόφα¬ 
ση χρηματοδότησης και την σχετική Σύμβαση Ανάθε¬ 
σης. Ο προαναφερόμενος έλεγχος πραγματοποιείται εί¬ 
τε από τεχνικές και οικονομικές εκθέσεις που υποβάλ¬ 
λονται στη ΓΓΕΤ, είτε από επιτόπου επισκέψεις στους 
χώρους υλοποίησης του έργου. Για κάθε έλεγχο 
συντάσσεται εισήγηση-έκθεση. 

Η Επιτροπή λειτουργεί εκτός ωραρίου εργασίας. 

Οι αμοιβές των μελών των Επιτροπών, τα έξοδα μετακί¬ 
νησης και διαμονής των θα καθορισθούν με κοινή απόφα¬ 
ση των αρμοδίων Υπουργών. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 7 Νοεμβρίου 2003 
Με εντολή Υπουργού 

Ο Γ ενικός Γ ραμματέας Έρευνας και Τεχνολογίας 

Δ. ΔΕΝΙΟΖΟΣ 

-♦- 

Αριθ. Π2α/Γ.Π.οικ. 111309 (6) 

Οριστική παραχώρηση τωνπροσωρινώς 
παραχωρηθέντων κρατικών οικημάτων. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

(α) Το άρθρο 16του Β.Δ. 330/60. 

(β) Το άρθρο 5 του Ν.Δ. 266/74. 


(γ) Το άρθρο 10 §1 εδάφιο δ. του Ν. 2955/2.11.2001. 
(δ)Το γεγονός ότι έχουν παραχωρηθεί κρατικά οικήμα¬ 
τα προσωρινά και κατά χρήση σε διάφορες άστεγες οικο¬ 
γένειες προς αντιμετώπιση της ανάγκης άμεσης στέγα¬ 
σης τους, βάσει του άρθρου 16του Β.Δ. 330/60. 

(ε) Την ανάγκη οριστικής τακτοποίησης των κρατικών 
οικημάτων που είχαν δοθεί προσωρινά 
(στ) Τη αρ. 70697/22.7.2003 (ΦΕΚ 1012τ.Β') αποφάσεις 
του Πρωθυπουργού και του Υπουργού Υγείας και Πρό¬ 
νοιας για την ανάθεση αρμοδιοτήτων 
(ζ) Την Π2α/Γ.Π. οικ. 13706/6.2.2002 (ΦΕΚ 138τ.Β') από¬ 
φαση μας, αποφασίζουμε: 

1. Όλα τα οικήματα, τα οποία παραχωρήθηκαν μέχρι 
2.11.2001 σε όσους δεν είχαν προσφυγικό δικαίωμα άπο¬ 
ρους και άστεγους σύμφωνα με τη διάταξη του άρθρου 
16του Β.Δ. 330/60, παραχωρούνται οριστικά σε αυτούς ή 
τους νόμιμους κληρονόμους τους εφόσον οι δικαιούχοι: 

α) Μένουν συνεχώς σε αυτά από την παραχώρηση μέ¬ 
χρι σήμερα και 

β) Καλύπτουν τις προϋποθέσεις του Β.Δ. 775/64 "περί 
κωδικοποιήσεως διατάξεων Λαϊκής Κατοικίας" 

2. Η παραχώρηση γίνεται με την έκδοση παραχωρητη¬ 
ρίου από την αρμόδια υπηρεσία της οικείας Περιφέρει¬ 
ας. Ο τύπος του παραχωρητηρίου είναι αυτός του οική¬ 
ματος, προσαρμοσμένος στην κατηγορία, στην οποία 
ανήκει το κάθε ακίνητο. Σε περίπτωση μη συνδρομής 
των προϋποθέσεων της § 1 ανωτέρω, εκδίδεται απορ¬ 
ριπτική απόφαση από την αρμόδια υπηρεσία της οικείας 
περιφέρειας. 

3. Οι δικαιούχοι θα καταβάλλουν στο λογαριασμό του 
προγράμματος, στο οποίο ανήκειτο κατά περίπτωση ακί¬ 
νητο, το 50% της τρέχουσας αξίας του ακινήτου κατά το 
χρόνο της οριστικής παραχώρησης. Η καταβολή του πο¬ 
σού αυτού θα γίνει σε (40) ίσες εξαμηνιαίες τοκοχρεολυ- 
τικές δόσεις, με επιτόκιο 4% ετησίως, που θα καταβάλλο¬ 
νται τον Ιανουάριο και τον Ιούλιο κάθε έτους. 

4. Για την εξασφάλιση της είσπραξηςτου παραπάνω πο¬ 
σού κάθε δικαιούχος θα συναινεί στην εγγραφή προσο- 
μείωσης υποθήκης επί του παραχωρημένου ακινήτου 
υπέρ του Δημοσίου, η οποία θα πραγματοποιείται με μέ¬ 
ριμνα της αρμόδιας υπηρεσίας της οικείας Περιφέρειας. 

5. Όσοι δεν καλύπτουν τις προϋποθέσεις της § 1 παρα¬ 
πάνω και έχουν προσωρινά τη χρήση κρατικών οικημά¬ 
των υποχρεούνται να τα αποδώσουν στην αρμόδια υπη¬ 
ρεσία της αντίστοιχης Περιφέρειας μέσα σε (6) μήνες 
από την έκδοση της απορριπτικής απόφασης της §2 ανω¬ 
τέρω, αλλιώς αποβάλλονται από αυτά κατά τις κείμενες 
διατάξεις. Τα ακίνητα που κατέχονται από τους αποβαλ¬ 
λόμενους παραχωρούνται σε άλλες κατηγορίες αστέγων 
με απόφαση της αρμόδιας υπηρεσίας της οικείας Περι¬ 
φέρειας. 

6. Από τη δημοσίευση της απόφασης αυτής παύει να 
ισχύει η Π2α/Γ.Π. οικ. 13706/2002 (ΦΕΚ 138τ.Β') όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2003 

Ο ΥΦΥΠΟΥΡΓΟΣ 

Β. ΚΟΝΤΟΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Υ7α/Γ.Π./55762 (7) 

Αναγνώριση Νοσοκομειακής Μονάδας ως κατάλληλης 
για άσκηση των γιατρών. 

Ο ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 

2. Τιςδιατάξειςτουάρθρου3του Ν. 1278/82 όπωςεπα- 
ναφέρθηκανσεισχύ με τις διατάξεις του άρθρου 1 του Ν. 
2194/94. 

3. Τις διατάξεις του άρθρου 31 του Ν. 1397/83 όπως συ¬ 
μπληρώθηκαν με τις διατάξεις του άρθρου 20 παρ. 2 του 
Ν. 2519/97. 

4. Την 5928/1.9.2003 απόφαση της Εκτελεστικής Επι¬ 
τροπής του ΚΕΣΥ. 

5. Την ΔΥ (3-4)α Γ. Π. οικ./73749/24.7.2002 (ΦΕΚ Β' 
995/02) απόφαση της Υφυπουργού Υγείας και Πρόνοιας 
για μεταβίβαση αρμοδιοτήτων και του δικαιώματος υπο¬ 
γραφής εγγράφων "Με Εντολή Υφυπουργού", στους Γε¬ 
νικούς Γραμματείς, Γενικούς Διευθυντές και ανώτερους 
υπαλλήλους του Υπουργείου Υγείας και Πρόνοιας όπως 
αυτή τροποποιήθηκε με την αρ. 70697/22.7.2003 (ΦΕΚ Β' 
1012) όμοια της, αποφασίζουμε: 

I. Κυρώνουμε την ανωτέρω (4) σχετική γνωμοδότηση 
της Ε. Ε. του ΚΕΣΥ, με την οποία αναγνωρίζεται η ακό¬ 
λουθη νοσοκομειακή μονάδα, ως κατάλληλη για άσκηση 
των γιατρών στην αναφερόμενη ειδικότητα: 

I. Πανεπιστημιακό Γενικό Νοσοκομείο Αλεξανδρούπο¬ 
λης 

- Οφθαλμολογική κλινική: 3 χρόνια άσκηση στην 
Οφθαλμολογία. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 2003 

Με εντολή Υφυπουργού 
Η Γ ενική Διευθύντρια Υγείας 
Β. ΦΛΟΥΡΗ 


Αριθ. ΥΠΠΟ/ΓΔΑΠΚ/ΑΡΧ/Α1/Φ43/48604/3385 (8) 

Χαρακτηρισμός ναυαγίων ως πολιτιστικών αγαθών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις του Ν. 1558/85 (Φ.Ε.Κ.: 137/Α/ 
26.07.1985) "Κυβέρνηση και Κυβερνητικά Όργανα", 

2) Την ΥΠΠΟ/ΓΝΟΣ/49610/28.11.90 (Φ.Ε.Κ. 743/Β/ 
29.11.1990) "Εξαίρεση από τον περιορισμό των τριών 
υπογραφών", 

3) Τις διατάξεις του Ν. 3028/2002 (Φ.Ε.Κ. 153/Α/ 
28.6.2002) "Για την προστασία των Αρχαιοτήτων καιενγέ- 
νειτης Πολιτιστικής Κληρονομιάς", 

4) Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην υπ’ αριθμ. 
36/22.07.2003 πράξη του, αποφασίζουμε: 

Κηρύσσουμε ως μνημεία τα ναυάγια πλοίων και αερο¬ 
σκαφών άνω των πενήντα (50) ετών από την ημερομηνία 
ναυαγήσεώςτους, συμπεριλαμβανομένων και των κινητών 
στοιχείων που περικλείουν, διότι παρουσιάζουν ιστορικό, 
τεχνολογικό, επιστημονικό και πολιτιστικό ενδιαφέρον. 

Επιπλέον, ορίζουμε ζώνη προστασίας πέριξ ενός εκά- 
στου των ναυαγίων σε ακτίνα 300 μέτρων, με κέντρο το 
στίγμα αυτών κατά το άρθρο 15 § 4. του Ν. 3028/2002. 

Με την κήρυξη αυτή δε θίγεται το νομικό καθεστώς των 
πλοίων, όταν αυτά ναυαγούν, ούτε και ο νομικός ορισμός 
του πολεμικού πλοίου κατά τη Σύμβαση της Γενεύης του 
1958 "Περί ανοιχτής θαλάσσης", άρθρο 8,2, ούτε της Σύμ¬ 
βασης των Ηνωμένων Εθνών για το δίκαιο της θάλασσας 
του 1982, άρθρο 29. Επίσης, δε συνεπάγεται την κατάρ¬ 
γηση δικαιωμάτων που ασκείτο Υπουργείο Εθνικής Άμυ¬ 
νας επί των πολεμικών πλοίων και αεροσκαφών, σύμφωνα 
με τις διατάξεις του ΝΔ 2648/1953 μέσω του Μετοχικού 
Ταμείου του Πολεμικού Ναυτικού, ούτε θίγει το δίκαιο της 
ναυαγιαίρεσης (Ν.2881/2001), ούτε τα δικαιώματα εξακρι¬ 
βωμένων ιδιοκτητών ή άλλους κανόνες ναυτικού δικαίου. 

Από τις διατάξεις της παρούσας Απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 




ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3 Η * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιίίρ: νννννν.θΙ.ςΐΓ - θ-πίθΜ: \λ/θ 6 γπ 3516 ι· @ Θ 1 . 0 Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 

Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 

Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 (2310) 423 956 ΛΑΡΙΣΑ -Διοικητήριο (2410) 597449 

ΠΕΙΡΑΙΑΣ - Ευριπίδου 63 (210) 4135228 ΚΕΡΚΥΡΑ -Σαμαρά 13 (26610) 89 157 

ΠΑΤΡΑ - Κορίνθου 327 (2610) 638 109 (26610) 89 105 

(2610) 638 110 ΗΡΑΚΛΕΙΟ - Πλ. Ελευθερίας 1 (2810) 396 409 

ΙΩΑΝΝΙΝΑ -Διοικητήριο (26510) 87215 ΛΕΣΒΟΣ -Αγ. Ειρήνης 10 (22510) 37 181 

ΚΟΜΟΤΗΝΗ - Δημοκρατίας 1 (25310) 22 858 (22510) 37 187 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 βυΐΌ ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιότητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιοτοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































